paragraph_text: History, prije poznat kao The History Channel, je međunarodni televizijski kanal koji emitira program povijesne tematike, odnosno dokumentarni program koji analizira, objašnjava i odgovara na pitanja o važnim osobama i događajima kroz povijest. U tom programu učestvuju istaknuti povjesničari, pisci i arheolozi, a ponekad i svjedoci tih događaja iz bliže prošlosti.